《入栈纪行四首 其二》
明代·杨思圣

暮投黄牛宿，荒垣泄炊烟。树栅防虎过，昏黑灯火连。

旅食敢求馀，菽麦性所便。屋角枕巨壑，水石声潺潺。

劳生惊物役，忧心中夜煎。起坐当语谁，仗剑泪潸然。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。